stanford-oval/wikipedia huggingface dataset:
ข้าวโพด
ชนิดของข้าวโพด

โดยทั่วไปข้าวโพดจัดออกเป็น 6 กลุ่ม คือ
ข้าวโพดเลี้ยงสัตว์หรือข้าวโพดไร่ (Field Corn)  ที่รู้จักในปัจจุบันเช่นข้าวโพดหัวบุ๋ม (Dent Corn) และข้าวโพดหัวแข็ง (Flint Corn) ซึ่งเป็นการเรียกตามลักษณะเมล็ดข้าวโพดหัวบุ๋มหรือหัวบุบ ข้าวโพดชนิดนี้เมื่อเมล็ดแห้งแล้วตรงส่วนหัวบนสุดจะมีรอยบุ๋มลงไป ซึ่งเป็นส่วนของแป้งสีขาว ข้าวโพดชนิดนี้สำคัญมากและนิยมปลูกกันมากใน ประเทศสหรัฐอเมริกา โดยเฉพาะทางแถบคอร์นเบลท์ สีของเมล็ดมีตั้งแต่ขาวไปจนถึงเหลือง เนื่องจากมีหลายสายพันธุมีโปรตีนน้อยกว่าพวกข้าวโพดหัวแข็ง ข้าวโพดหัวแข็ง ข้าวโพดพันธุ์นี้ส่วนบนสุดของเมล็ดมักมีสีเหลืองจัดและเมื่อแห้งจะแข็งมาก ภายในเมล็ดมีสารที่ทำให้ข้าวโพดมีสีเหลืองจัดเป็นสารให้สีที่ชื่อ คริปโทแซนทิน (Cryptoxanthin) สารนี้เมื่อสัตว์ได้รับร่างกายสัตว์จะเปลี่ยนสารนี้ให้เป็นวิตามินเอ นอกจากนี้สารนี้ยังช่วยให้ไข่แดงมีสีแดงเข้ม ช่วยให้ไก่มีผิวหนัง ปาก เนื้อ และแข้งมีสีเหลืองเข้มขึ้น เป็นที่นิยมของตลาดโดยเฉพาะแถบอเมริกาส่วนอังกฤษนั้นนิยมใช้ข้าวโพดขาว ประเทศไทยนิยมข้าวโพดเลี้ยงสัตว์แบบที่มีสีเหลืองเข้ม มีการปลูกข้าวโพดเลี้ยงสัตว์เกือบตลอดทั้งปี กระจายในพื้นที่ภาคกลาง ตอนกลางของประเทศ ภาคอีสานตอนบน และภาคเหนือ พื้นที่ปลูกข้าวโพดเลี้ยงสัตว์จำนวนมากได้แก่ น่าน แพร่ เลย อุตรดิตถ์ เพชรบูรณ์ ลพบุรี เชียงใหม่
ข้าวโพดหวาน (Sweet Corn)  เป็นข้าวโพดที่คนใช้รับประทาน ไม่มีการแปรรูป เมล็ดมักจะใสและเหี่ยวเมื่อแก่เต็มที่ เพราะมีน้ำตาลมาก ก่อนที่จะสุกจะมีรสหวานมากกว่าชนิดอื่น ๆ จึงเรียกข้าวโพดหวาน มีหลายสายพันธุ์
ข้าวโพดคั่ว (Pop Corn)  เป็นข้าวโพดที่คนใช้รับประทาน ไม่มีการแปรรูป เมล็ดค่อนข้างแข็ง สีดีและขนาดแตกต่างกัน สำหรับต่างประเทศ ถ้าเมล็ดมีลักษณะแหลมเรียกว่า ข้าวโพดข้าว (Rice Corn) ถ้าเมล็ดกลม เรียกว่า ข้าวโพดไข่มุก (Pearl Corn)
ข้าวโพดแป้ง (Flour Corn)  เมล็ดมีสีหลายชนิด เช่น ขาว (ขุ่น ๆ หรือปนเหลืองนิด ๆ) หรือสีน้ำเงินคล้ำ หรือมีทั้งสีขาวและสีน้ำเงินคล้ำในฝักเดียวกัน เนื่องจากกลายพันธุ์ พวกที่มีเมล็ดสีคล้ำและพวกกลายพันธุ์เรียกว่าข้าวโพดอินเดียนแดง (Squaw Corn) หรือเรียกได้อีกชื่อว่าข้าวโพดพันธุ์พื้นเมือง (Native Corn) พวกข้าวโพดสีคล้ำนี้จะมีไนอาซิน สูงกว่าข้าวโพดที่มีแป้งสีขาว
ข้าวโพดเทียน (Waxy Corn)  เป็นข้าวโพดที่คนใช้รับประทาน จะมีแป้งที่มีลักษณะเฉพาะคือ นุ่มเหนียว เพราะในเนื้อแป้งจะประกอบด้วยแป้งพวกอะไมโลเพกทิน (Amylopectin) ส่วนข้าวโพดอื่น ๆ มีแป้งแอมิโลส (Amylose) ประกอบอยู่ด้วย จึงทำให้แป้งค่อนข้างแข็ง
ข้าวโพดป่า (Pod Corn) มีชื่อทางวิทยาศาสตร์ว่า ซี เมย์ส ทูนิกา (Zea mays tunica) มีลักษณะใกล้เคียงข้าวโพดพันธุ์ป่า มีลำต้น และฝักเล็กกว่าข้าวโพดธรรมดา ขนาดเมล็ดค่อนข้างเล็กเท่าๆ กับเมล็ดข้าวโพดมีขั้วเปลือกหุ้มทุกเมล็ด และยังมีเปลือกหุ้มฝักอีกชั้นหนึ่งเหมือนข้าวโพดธรรมดาทั่วๆ ไป เมล็ดมีลักษณะต่างๆ กัน ข้าวโพดชนิดนี้ไม่มีความสำคัญทางเศรษฐกิจ ปลูกไว้เพื่อการศึกษาเท่านั้น
ข้าวโพดที่ใช้เลี้ยงสัตว์ในประเทศไทยมีหลายพันธุ์ ที่นิยมปลูกในประเทศไทยได้แก่ พันธุ์กัวเตมาลา พียี 12 (Rep.1) กัวเตมาลา พีบี 12 (Rep.2) พีบี 5 ข้าวโพดเหนียว และโอเปค-2 มีเมล็ดตั้งแต่สีขาว สีเหลืองไปจนถึงสีแดง ขนาดของเมล็ดขึ้นอยู่กับพันธุ์ โดยทั่วไปจะมีเส้นผ่าศูนย์กลางอยู่ในช่วง 0.5–0.8 ซม. ก่อนนำมาเลี้ยงสัตว์จึงต้องบดก่อนเพื่อช่วยให้การย่อยและการผสมได้ผลดีขึ้น ที่บดแล้วจะมีขนาดประมาณ 1–8 มม.
คุณค่าทางโภชนาการ

ข้าวโพด 100 กรัม จะให้พลังงาน 86 กิโลแคลอรี่ (คิดเป็น 10–19% ของพลังงานที่รางกายต้องการใน 1 วัน) และยังอุดมไปด้วยวิตามินและแร่ธาตุต่าง ๆ มากมาย ดังแสดงในตาราง
| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 360 กิโลจูล (86 กิโลแคลอรี)

คาร์โบไฮเดรต: 18.7 กรัม
แป้ง: 5.7 กรัม
น้ำตาล: 6.26 กรัม
ใยอาหาร: 2 กรัม
 

ไขมัน: 1.35 กรัม
 

โปรตีน: 3.27 กรัม
ทริปโตเฟน: 0.023 กรัม
ทรีโอนีน: 0.129 กรัม
ไอโซลิวซีน: 0.129 กรัม
ลิวซีน: 0.348 กรัม
ไลซีน: 0.137 กรัม
เมไธโอนีน: 0.067 กรัม
ซิสตีน: 0.026 กรัม
ฟีนิลอะลานีน: 0.150 กรัม
ไทโรซีน: 0.123 กรัม
วาลีน: 0.185 กรัม
อาร์จินีน: 0.131 กรัม
ฮิสทิดีน: 0.089 กรัม
อะลานีน: 0.295 กรัม
กรดแอสปาร์ติก: 0.244 กรัม
กลูตาเมต: 0.636 กรัม
ไกลซีน: 0.127 กรัม
โพรลีน: 0.292 กรัม
ซีรีน: 0.153 กรัม
 

วิตามิน
วิตามินเอลูทีน ซีอาแซนทิน: (1%) 9 μg644 μg
ไทอามีน (บี1): (13%) 0.155 มก.
ไรโบเฟลวิน (บี2): (5%) 0.055 มก.
ไนอาซิน (บี3): (12%) 1.77 มก.
กรดแพนโทเทนิก (บี5  ) : (14%) 0.717 มก.
วิตามินบี6: (7%) 0.093 มก.
โฟเลต (บี9): (11%) 42 μg
วิตามินซี: (8%) 6.8 มก.
 

แร่ธาตุ
เหล็ก: (4%) 0.52 มก.
แมกนีเซียม: (10%) 37 มก.
แมงกานีส: (8%) 0.163 มก.
ฟอสฟอรัส: (13%) 89 มก.
โพแทสเซียม: (6%) 270 มก.
สังกะสี: (5%) 0.46 มก.
 

องค์ประกอบอื่น
น้ำ: 75.96 กรัม
 
ลิงก์ไปยังฐานข้อมูลของ USDA ฝักข้าวโพดขนาดกลาง (ความยาว 6 3/4" ถึง 7 1/2") มีน้ำหนักเมล็ด 90 กรัม
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
ปริมาณข้าวโพด

ข้าวโพดเลี้ยงสัตวมีการปลูกกันมากทั่วโลก และมีปริมาการผลิตที่เพิ่มมากขึ้นทุกปีมากกว่าธัญพืชชนิดอื่น ๆ ประเทศสหรัฐอเมริกา สามารถผลิตข้าวโพดมากถึง 40% ของโลก และประเทศอื่นที่สามารถผลิตข้าวโพดได้มาก เช่น จีน, บราซิล, เม็กซิโก, อินโดนีเซีย, อินเดีย, ฝรั่งเศสและอาร์เจนตินา ในปี ค.ศ. 2009 สามารถผลิตข้าวโพดได้ 817 ล้านตัน ซึ่งมากกว่าข้าวและข้าวสาลีที่ผลิตได้ 678 และ 682 ล้านตัน ตามลำดับ ในปี ค.ศ. 2009 มีพื้นที่ปลูกข้าวโพดเลี้ยงสัตว์มากกว่า 3,900 ล้านไร่
| สิบอันดับประเทศผู้ผลิตข้าวโพดเลี้ยงสัตว์> ประเทศ | สิบอันดับประเทศผู้ผลิตข้าวโพดเลี้ยงสัตว์> ปริมาณ (ตัน) |
| --- | --- |
 สหรัฐ: 353,699,441
 จีน: 217,730,000
 บราซิล: 80,516,571
 อาร์เจนตินา: 32,119,211
 ยูเครน: 30,949,550
 อินเดีย: 23,290,000
 เม็กซิโก: 22,663,953
 อินโดนีเซีย: 18,511,853
 ฝรั่งเศส: 15,053,100
 แอฟริกาใต้: 12,365,000
 ทั้งโลก: 1,016,431,783
ประโยชน์ในด้านอื่น ๆ

ข้าวโพดสามารถส่งเสริมการย่อยสลายพีเอเอชที่ปนเปื้อนในดิน เช่นย่อยสลาย ฟีแนนทรีน ไพรีนได้ 90% ที่ความเข้มข้นเริ่มต้น 100 มิลลิกรัม/กิโลกรัม และยังส่งเสริมการย่อยสลาย แอนทราซีน เอนโดซัลแฟน ซัลเฟตได้ด้วย จึงมีประโยชน์ต่อการนำไปใช้ฟื้นฟูดินที่ปนเปื้อนสารมลพิษอินทรีย์
ดูเพิ่ม

พันทิพา พงษ์เพียจันทร์. "หลักการอาหารสัตว์ หลักโภชนศาสตร์และการประยุกต์". ภาควิชาสัตวศาสตร์ คณะเกษตรศาสตร์ มหาวิทยาลัยเชียงใหม่. 2547. กรุงเทพฯ: โอเดียนสโตร์. ISBN 974-97-1215-3.
"ข้าวโพด". มหาวิทยาลัยเกษตรศาสตร์. คลังข้อมูลเก่าเก็บจากแหล่งเดิมเมื่อ 17 มกราคม 2007.
"ข้าวโพด เก็บถาวร 2007-01-08 ที่ เวย์แบ็กแมชชีน". เว็บไซต์กรมวิชาการเกษตร.
แหล่งข้อมูลอื่น

"Tracking the Ancestry of Corn Back 9,000 Years". New York Times. 25 พฤษภาคม 2010.
"Crop Wild Relatives Gap Analysis Portal". คลังข้อมูลเก่าเก็บจากแหล่งเดิมเมื่อ 18 เมษายน 2011. reliable information source on where and what to conserve ex-situ, regarding Zea genepool
Growing Corn Information on the uses and starting of corn seed
Zea mays เก็บถาวร 2011-04-18 ที่ เวย์แบ็กแมชชีน ที่ Plants For A Future
Maize Genetics and Genomics Database project
The Maize Genome Sequence Browser
Corn ที่เว็บไซต์ Curlie
Zea mays, corn taxonomy, facts, life cycle, kernel anatomy เก็บถาวร 2015-03-06 ที่ เวย์แบ็กแมชชีน ที่ GeoChemBio.com
Major topic "Zea mays": free full text articles ที่ National Library of Medicine
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น 
อื่น ๆ:  พจนานุกรมประวัติศาสตร์ของสวิสเซอร์แลนด์  NARA
สมเด็จสีสุวัตถิ์ พงศ์นารี มุนีพงศ์

| สีสุวัตถิ์ พงศ์นารี มุนีพงศ์ |
| --- | --- |
สมเด็จ
ประสูติ: 29 พฤษภาคม พ.ศ. 2490 (77 ปี) พนมเปญ กัมพูชาในอารักขาของฝรั่งเศส
ราชวงศ์: ตรอซ็อกผแอม (สายราชสกุลสีสุวัตถิ์)
พระบิดา: สมเด็จกรมหลวงสีสุวัตถิ์ มุนีพงศ์
พระมารดา: ซน เนียรี
ศาสนา: พุทธ
สมเด็จสีสุวัตถิ์ พงศ์นารี มุนีพงศ์ (เขมร: ស៊ីសុវត្ថិ ពង្សនារី មុនីពង្ស, สีสุวตฺถิ พงสฺนารี มุนีพงสฺ; ประสูติ 29 พฤษภาคม พ.ศ. 2490) เป็นพระธิดาในสมเด็จกรมหลวงสีสุวัตถิ์ มุนีพงศ์ และเป็นพระราชนัดดาในพระบาทสมเด็จพระสีสุวัตถิ์ มุนีวงศ์ ปัจจุบันพระองค์เป็นสมาชิกสภาองคมนตรีของกษัตริย์กัมพูชา และเป็นสมาชิกสภารัฐธรรมนูญกัมพูชา
พระประวัติ

สมเด็จสีสุวัตถิ์ พงศ์นารี มุนีพงศ์ ประสูติเมื่อวันที่ 29 พฤษภาคม พ.ศ. 2490 เป็นพระธิดาในสมเด็จกรมหลวงสีสุวัตถิ์ มุนีพงศ์ ประสูติแต่นักนางเนียรี (สกุลเดิม ซน) และเป็นพระราชนัดดาในพระบาทสมเด็จพระสีสุวัตถิ์ มุนีวงศ์ ซึ่งในเวลาต่อมาพระบาทสมเด็จพระนโรดม สีหนุ และพระมหาวีรกษัตรีย์นโรดม มุนีนาถ สีหนุ พระวรราชมารดา ทรงรับสมเด็จสีสุวัตถิ์ พงศ์นารี มุนีพงศ์ ไว้ในพระบรมราชูปถัมภ์ เปรียบพระราชธิดาเลี้ยง
พระบาทสมเด็จพระนโรดม สีหนุ โปรดเกล้าฯ สถาปนาสมเด็จสีสุวัตถิ์ พงศ์นารี มุนีพงศ์ ขึ้นเป็น พระองค์เจ้า (เขมร: ព្រះអង្គម្ចាស់, พระองคฺมฺจาส) เมื่อ พ.ศ. 2536 และในรัชกาลพระบาทสมเด็จพระบรมนาถนโรดม สีหมุนี โปรดเกล้าฯ สถาปนาสมเด็จสีสุวัตถิ์ พงศ์นารี มุนีพงศ์ ขึ้นเป็น สมเด็จ (เขมร: សម្តេច, สมฺเฎจ) เมื่อ พ.ศ. 2547
พระครูประภัศร์ธรรมาภรณ์ (แต้ม ปุญฺญสุวณฺโณ)

| พระครูประภัศร์ธรรมาภรณ์ (แต้ม นารถพลายพันธุ์ , ปุญฺญสุวณฺโณ)> ส่วนบุคคล |
| --- | --- |
เกิด: 11 กันยายน พ.ศ. 2434 (79 ปี)
มรณภาพ: 17 มกราคม พ.ศ. 2514
นิกาย: มหานิกาย
การศึกษา: - แพทย์แผนโบราณ - ช่างไม้ - วิปัสสนากรรมฐาน - พุทธาคม
ตำแหน่งชั้นสูง
ที่อยู่: วัดพระลอย ตำบลรั้วใหญ่ อำเภอเมืองสุพรรณบุรี จังหวัดสุพรรณบุรี 
อุปสมบท: 25 มิถุนายน พ.ศ. 2466
พรรษา: 48 พรรษา
ตำแหน่ง: - อดีตเจ้าอาวาสวัดพระลอย - อดีตเจ้าอาวาสวัดสำปะซิว
พระครูประภัศร์ธรรมาภรณ์ (แต้ม ปุญฺญสุวณฺโณ) นิยมเรียกว่า “หลวงพ่อแต้ม วัดพระลอย” เป็นพระเถราจารย์ที่มีชื่อเสียงของจังหวัดสุพรรณบุรี อดีตเจ้าอาวาสวัดพระลอย และอดีตเจ้าอาวาสวัดสำปะซิว อำเภอเมืองสุพรรณบุรี จังหวัดสุพรรณบุรี
ประวัติ > ชาติภูมิ

ชื่อ แต้ม นามสกุล นารถพลายพันธุ์ ชาตะ วันศุกร์ ที่ 11 กันยายน พ.ศ. 2434 (ขึ้น 9 ค่ำ เดือน 6 ปีเถาะ) ณ บ้านใต้วัดพระลอย ตำบลรั้วใหญ่ อำเภอเมืองสุพรรณบุรี จังหวัดสุพรรณบุรี
เป็นบุตรคนที่ 1 ในจำนวน 7 คน ของนายแย้ม กับนางอ่ำ นามสกุล นารถพลายพันธุ์ ครอบครัวประกอบอาชีพเกษตรกร
ประวัติ > วัยเยาว์

เนื่องจากครอบครัวมีฐานะยากจน ต้องช่วยบิดามารดาทำงานตัวเป็นเกลียว หลังสู้ฟ้าหน้าสู้ดิน ตลอดจนรับภาระในการเลี้ยงดูน้อง จึงไม่ได้เรียนหนังสือ
ประวัติ > วัยหนุ่ม

ช่วงอายุ 17 ถึงย่างเข้า 21  ปี คบเพื่อนรุ่นราวคราวเดียวกัน มักชักชวนกันไปทางเกเร ชอบตีรันฟันแทง ถึงแม้จะมีรูปร่างขนาดเล็ก แต่จิตใจใหญ่ ไม่เกรงกลัวใคร มารดาว่ากล่าวตักเตือนก็ไม่เชื่อฟัง เข้าบ้านไม่ได้ เตลิดเปิดเปิง คบนักเลงหัวไม้ ท่องเที่ยวไปตามสถานที่ต่างๆ รู้จักชอบพอเป็นเพื่อนกับนายปุย (ภายหลังอุปสมบทเป็นพระภิกษุ คือ หลวงพ่อปุย วัดเกาะ) ซึ่งเป็นหัวหน้านักเลงแถบบ้านคอย - บางงาม อำเภอศรีประจันต์ จังหวัดสุพรรณบุรี
บิดาเห็นว่ามีอายุครบบวชแล้ว และด้วยความเป็นห่วง จึงเที่ยวออกตามหาไปยังสถานที่ต่างๆ กระทั่งไปพบตัวอยู่ที่จังหวัดอ่างทอง จึงเกลี้ยกล่อมขอร้องให้กลับบ้าน และช่วยบวชให้สักสามวันหรือเจ็ดวันก็ได้ ด้วยหวังว่าธรรมะจะช่วยขัดเกลาจิตใจลูกชายได้บ้างไม่มากก็น้อย
ประวัติ > อุปสมบท (ครั้งที่ 1)

วันที่ 25 กรกฎาคม พ.ศ. 2455 บรรพชาและอุปสมบท ณ พัทธสีมาวัดสำปะซิว อำเภอเมืองสุพรรณบุรี จังหวัดสุพรรณบุรี โดยมี
พระครูปลื้ม (หลวงพ่อปลื้มเล็ก) เจ้าคณะแขวงศรีประจันต์ เจ้าอาวาสวัดพร้าว เป็นพระอุปัชฌาย์
พระอาจารย์ปลื้ม (หลวงพ่อปลื้มใหญ่) วัดพร้าว เป็นพระกรรมวาจาจารย์
พระอธิการโต๊ะ เจ้าอาวาสวัดสำปะซิว เป็นพระอนุสาวนาจารย์
อุปสมบทแล้วจำพรรษาอยู่ที่วัดสำปะซิว เป็นระยะเวลา 2 พรรษา ต่อมาย้ายไปจำพรรษาที่วัดราษฎรบำรุง ตำบลบ้านคอย อำเภอศรีประจันต์ จังหวัดสุพรรณบุรี ศึกษาวิชาแพทย์แผนโบราณจากหมอเปรมกับหมอสี และวิชาช่างไม้จากพระใบฎีกาอินทร์ (เจ้าอาวาส) เป็นระยะเวลา 4 พรรษา แล้วย้ายมาอยู่ที่วัดสารภี แต่จำพรรษาอยู่ที่วัดพระลอย 3 พรรษา กระทั่งลาสิกขาเมื่อ พ.ศ. 2463
ประวัติ > มีครอบครัว

หลังบิดาเสียชีวิตได้ประมาณ 2 ปี มารดาจึงพาครอบครัวอพยพไปประกอบอาชีพเกษตรกร (ทำนา) ที่บ้านบึงคา ตำบลสาลี อำเภอบางปลาม้า จังหวัดสุพรรณบุรี เนื่องจากที่ทำมาหากินเดิมเกิดปัญหาความแห้งแล้ง
นายแต้มจึงตามมารดาไปทำนาที่นั่นด้วย และในปีเดียวกัน หลังฤดูเก็บเกี่ยวข้าวแล้ว มารดาได้สู่ขอผู้หญิงชื่อว่า นางสาวจีบ แต่ยังไม่ทันได้แต่งงานกัน เกิดรักใคร่ชอบพอกับผู้หญิงอีกคนชื่อว่า นางสาวจันทร์ แล้วได้เสียเป็นสามีภรรยา มีบุตรชายเมื่อ พ.ศ. 2465 ชื่อว่า ทองอินทร์
ต่อมาเกิดความเบื่อหน่ายทางโลก จึงตัดสินใจบวชอีกครั้ง ตั้งใจว่าครั้งนี้จะบวชตลอดชีวิต
ประวัติ > อุปสมบท (ครั้งที่ 2)

วันที่ 25 มิถุนายน พ.ศ. 2466 บรรพชาและอุปสมบท ณ พัทธสีมาวัดป่าเลไลยก์วรวิหาร อำเภอท่าพี่เลี้ยง จังหวัดสุพรรณบุรี โดยมี
พระครูโพธาภิรัต (สอน สุวณฺณาโภ) เจ้าคณะแขวงท่าพี่เลี้ยง เจ้าอาวาสวัดป่าเลไลยก์วรวิหาร เป็นพระอุปัชฌาย์
พระสมุห์พร (ภายหลังได้รับพระราชทานสมณศักดิ์ที่ พระครูรักขิตวันมุนี) วัดป่าเลไลยก์วรวิหาร เป็นพระกรรมวาจาจารย์
พระอธิการคำ (ภายหลังได้รับพระราชทานสมณศักดิ์ที่ พระครูถาวรสุวรรณคุณ) เจ้าอาวาสวัดพระรูป เป็นพระอนุสาวนาจารย์
ได้รับฉายาทางพระพุทธศาสนาว่า ปุญฺญสุวณฺโณ [ปุน-ยะ-สุ-วัน-โน]
อุปสมบทแล้วจำพรรษาอยู่ที่วัดลาวทอง ในสมัยพระอธิการพ่วงเป็นเจ้าอาวาส ถึง พ.ศ. 2467 จึงไปศึกษาวิปัสสนากรรมฐานและพุทธาคมจากพระอาจารย์ซัว วัดสาลี อำเภอบางปลาม้า จังหวัดสุพรรณบุรี และพระอาจารย์ปาน โสนนฺโท (ภายหลังได้รับพระราชทานสมณศักดิ์ที่ พระครูวิหารกิจจานุการ) วัดบางนมโค อำเภอเสนา จังหวัดพระนครศรีอยุธยา
ตำแหน่ง และผลงาน > งานปกครอง

พ.ศ. 2469 เป็น ผู้รักษาการแทนเจ้าอาวาสวัดสำปะซิว
พ.ศ. ยังไม่พบข้อมูล เป็น เจ้าอาวาสวัดสำปะซิว
พ.ศ. 2483 เป็น เจ้าอาวาสวัดพระลอย
ตำแหน่ง และผลงาน > งานสาธารณูปการ

ช่วยสร้างอุโบสถ วัดลาวทอง จังหวัดสุพรรณบุรี
ปฏิสังขรณ์กุฏิ และสร้างหอสวดมนต์ วัดสำปะซิว จังหวัดสุพรรณบุรี
ช่วยสร้างวัดธัญญวารี (วัดหนองนา) จังหวัดสุพรรณบุรี
สร้างอุโบสถ วัดสุวรรณนาคี (วัดปากคลองงูเหลือม) จังหวัดสุพรรณบุรี
ช่วยสร้างอุโบสถ วัดสามทอง จังหวัดสุพรรณบุรี
ช่วยสร้างศาลาการเปรียญ และหอสวดมนต์ วัดโพธาราม (วัดบ้านคอยเหนือ) จังหวัดสุพรรณบุรี
สร้างศาลาการเปรียญ วัดพระลอย จังหวัดสุพรรณบุรี
ช่วยสร้างอุโบสถ และช่วยสร้างศาลาการเปรียญ วัดตรีพาราเสมาเขต จังหวัดพระนครศรีอยุธยา
ช่วยสร้างอุโบสถ วัดหนองน้ำขาว จังหวัดสุพรรณบุรี
ช่วยสร้างอุโบสถ วัดดอนพัฒนาราม จังหวัดพระนครศรีอยุธยา
ช่วยสร้างศาลาการเปรียญ และช่วยทำเครื่องบนอุโบสถ วัดราษฎร์บำรุง (วัดบ่อหัวกรวด) จังหวัดสุพรรณบุรี
ช่วยสร้างอุโบสถ และช่วยสร้างศาลาการเปรียญ วัดใหม่เพชรรัตน์ (วัดขื่อชนก) จังหวัดสุพรรณบุรี
ช่วยสร้างศาลาการเปรียญ วัดเกาะแก้ว จังหวัดสุพรรณบุรี
ช่วยสร้างอุโบสถ และศาลาการเปรียญ วัดท่าจัด จังหวัดสุพรรณบุรี
ช่วยสร้างอุโบสถ วัดดงตาล จังหวัดสุพรรณบุรี
ช่วยสร้างศาลาการเปรียญ ช่วยสร้างอุโบสถ และช่วยหล่อพระประธานอุโบสถ วัดเกาะ จังหวัดสุพรรณบุรี
ช่วยปฏิสังขรณ์พระวิหารหลวงพ่อโต วัดป่าเลไลยก์วรวิหาร จังหวัดสุพรรณบุรี
ช่วยสร้างอุโบสถ วัดบ้านกล้วย จังหวัดสุพรรณบุรี
ช่วยสร้างอุโบสถ วัดไก่เตี้ย จังหวัดสุพรรณบุรี
ช่วยสร้างอุโบสถ วัดน้อยชมภู่ จังหวัดสุพรรณบุรี
ช่วยสร้างศาลาการเปรียญ วัดยาง จังหวัดสุพรรณบุรี
ช่วยสร้างอุโบสถ และช่วยสร้างศาลาการเปรียญ วัดวังหว้า จังหวัดสุพรรณบุรี
ช่วยสร้างอุโบสถ วัดนางบวช จังหวัดสุพรรณบุรี
ช่วยสร้างอุโบสถ วัดเนินขาม จังหวัดชัยนาท
ช่วยสร้างหอสวดมนต์ วัดพิชัยนาวาส (วัดบ้านเชี่ยน) จังหวัดชัยนาท
ช่วยสร้างศาลาการเปรียญ วัดดอนกระโดน จังหวัดชัยนาท
ช่วยสร้างอุโบสถ และช่วยสร้างศาลาการเปรียญ วัดแสวงหา จังหวัดอ่างทอง
ช่วยสร้างอุโบสถ วัดสิงห์สุทธาวาส จังหวัดพระนครศรีอยุธยา
ช่วยสร้างหอสวดมนต์ วัดบางคล้า จังหวัดพระนครศรีอยุธยา
ช่วยสร้างอุโบสถ วัดปู่บัว จังหวัดสุพรรณบุรี
ช่วยสร้างอุโบสถ วัดโพธิ์เจริญ จังหวัดสุพรรณบุรี
ช่วยสร้างศาลาการเปรียญ วัดไผ่เกาะโพธิ์งาม จังหวัดสุพรรณบุรี
ช่วยสร้างศาลาการเปรียญ วัดสารภี ตำบลสระแก้ว จังหวัดสุพรรณบุรี
ช่วยสร้างศาลาการเปรียญ วัดบึงบอน จังหวัดปทุมธานี
ช่วยสร้างศาลาการเปรียญ วัดสารภี ตำบลรั้วใหญ่ จังหวัดสุพรรณบุรี
ช่วยสร้างอุโบสถ วัดโรงช้าง จังหวัดสุพรรณบุรี
ช่วยสร้างอุโบสถ วัดพันตำลึง จังหวัดสุพรรณบุรี
ช่วยสร้างอุโบสถ วัดบ้านโพธิ์ จังหวัดสุพรรณบุรี
ช่วยเรี่ยไรเงินสร้างโรงเรียน วัดวังหว้า จังหวัดสุพรรณบุรี
ช่วยเรี่ยไรเงินสร้างโรงเรียน ช่วยสร้างพระประธาน และช่วยสร้างระฆัง วัดวังสำเภาล่ม จังหวัดสุพรรณบุรี
ช่วยเรี่ยไรเงิน กับบริจาคเงินส่วนตัวร่วมสร้างโรงเรียน บ้านท่าเสด็จ จังหวัดสุพรรณบุรี
ช่วยสร้างศาลาการเปรียญ ช่วยสร้างฐานอุโบสถและพระประธาน กับซื้อที่ดิน 4 ไร่ สำหรับสร้างโรงเรียน และสมทบทุนสร้างโรงเรียน วัดท่าทอง จังหวัดสุพรรณบุรี
ช่วยสร้างพระประธาน วัดสุคนธาราม (วัดกระเถิบ) จังหวัดพระนครศรีอยุธยา
ชักชวนราษฎรหล่อพระประธาน วัดเกาะแก้ว จังหวัดสุพรรณบุรี
สร้างกุฏิ สร้างศาลาอเนกประสงค์ สร้างหอสวดมนต์  สร้างพระประธาน และเริ่มสร้างอุโบสถ วัดพระลอย จังหวัดสุพรรณบุรี
อำนวยการสร้างศาลาการเปรียญ วัดทัพยายท้าว จังหวัดนครปฐม
ฯลฯ
สมณศักดิ์

พ.ศ. 2483 เป็น เจ้าอาวาสวัดพระลอย สมณศักดิ์ที่ พระอธิการแต้ม ปุญฺญสุวณฺโณ
พ.ศ. 2505 เป็น พระครูประทวน สมณศักดิ์ที่ พระครูแต้ม ปุญฺญสุวณฺโณ
พ.ศ. 2509 เป็น พระครูสัญญาบัตร เจ้าอาวาสวัดราษฎร์ ชั้นโท ในราชทินนามที่ พระครูประภัศร์ธรรมาภรณ์
มรณภาพ

พระครูประภัศร์ธรรมาภรณ์ (แต้ม ปุญฺญสุวณฺโณ) มรณภาพวันที่ 17 มกราคม พ.ศ. 2514 สิริอายุ 79 ปี อุปสมบทได้ 48 พรรษา

| ก่อนหน้า |  | พระครูประภัศร์ธรรมาภรณ์ (แต้ม ปุญฺญสุวณฺโณ) |  | ถัดไป |
| --- | --- | --- | --- | --- |
| เจ้าอธิการเหย |  |   เจ้าอาวาสวัดสำปะซิว   (ผู้รักษาการ พ.ศ. 2469 – พ.ศ. ไม่พบข้อมูล) (เจ้าอาวาส พ.ศ. ไม่พบข้อมูล – พ.ศ. 2483) |  | พระสมุห์หิน |
| พระอธิการจอน |  |   เจ้าอาวาสวัดพระลอย   (พ.ศ. 2483 – พ.ศ. 2514) |  | พระสมุห์บุญนาค นาควโร |
ธวัชสรรค์ เปล่งศิริวัธน์

| ธวัชสรรค์ เปล่งศิริวัธน์ |
| --- | --- |
ชื่อเกิด: คเชนทร์ เปล่งศิริวัธน์   ณัฐวัฒน์ เปล่งศิริวัธน์
เกิด: 23 พฤษภาคม พ.ศ. 2526 (41 ปี) กรุงเทพมหานคร ประเทศไทย  
ส่วนสูง: 180 เซนติเมตร
คู่สมรส: ชัญญพัชร์ สิริสุรีภัสร์ (2565 - ปัจจุบัน)
อาชีพ: นักแสดง นายแบบ
ปีที่แสดง: พ.ศ. 2549 – ปัจจุบัน
ผลงานเด่น: สมรักษ์ - ละครคู่กิ๊กพริกกะเกลือ (2551)   รังสี - ละครดอกบัวขาว (2552)   ครูระฟ้า - ละครทีมซ่าท้าฝัน (2553)   ศิธา - ละครในรอยรัก (2554)   มานพ - ละครหยกเลือดมังกร (2555)   ไตร - ละครเพชรตัดเพชร (2559)   หนึ่งนาที -  ละครราชนาวีที่รัก (2560)   ปารเมศ - ละครสัมปทานหัวใจ (2561)
สังกัด: โพลีพลัส (2549-2556)   ช่อง 7 เอชดี (2557-2560)   นักแสดงอิสระ (ปัจจุบัน)
ธวัชสรรค์ เปล่งศิริวัธน์ ชื่อเล่น เชน (23 พฤษภาคม พ.ศ. 2526) เป็นนักแสดงและนายแบบชาวไทย เกิดที่กรุงเทพมหานคร อดีตเคยเป็นนักแสดงในสังกัดโพลีพลัสและช่อง 7 เริ่มเข้าสู่ในวงการเป็นนักแสดงและพิธีกรมีผลงานการแสดงเรื่อง ทะเลสาปสีเลือด, ดั่งดวงหฤทัย และ คู่กิ๊กพริกกะเกลือ และผลงานละครหลายเรื่องเป็นต้นออกอากาศทางช่อง 7 เป็นต้น
ประวัติ

ธวัชสรรค์ ชื่อเดิม "คเชนทร์ เปล่งศิริวัธน์", "ณัฐวัฒน์ เปล่งศิริวัธน์" ตามลำดับ เกิดเมื่อวันที่ 23 พฤษภาคม พ.ศ. 2526) เป็นนักแสดงและพิธีกรชาวไทย เกิดที่กรุงเทพมหานคร จบการศึกษาระดับมัธยมศึกษาที่โรงเรียนบดินทรเดชา (สิงห์ สิงหเสนี) และระดับอุดมศึกษาปริญาตรี คณะบริหารธุรกิจ จากมหาวิทยาลัยอัสสัมชัญ
ประวัติ > การทำงาน

ธวัชสรรค์ (ชื่อเดิม) ณัฐวัฒน์ เริ่มเข้าสู่ในวงการบันเทิงสู่นักแสดงในสังกัดโพลีพลัส มีผลงานการแสดงเรื่อง ทะเลสาปสีเลือด, และ ดั่งดวงหฤทัย
ในปี พ.ศ. 2551 เชน ณัฐวัฒน์ มีผลงานละครซิทคอมเรื่อง คู่กิ๊กพริกกะเกลือ รับบทเป็น "สมรักษ์" แสดงคู่กับ แซมมี่ เคาวเวลล์ และมีผลงานละครหลายเรื่องออกอากาศทาง ช่อง 7
เชน ณัฐวัฒน์ เป็นพระเอกละครก่อนข่าวเรื่องแรกจากละครเรื่อง ทีมซ่าท้าฝัน แสดงคู่กับ แพร เอมเมอรี่ ในปี พ.ศ. 2553
ปัจจุบัน เชน ณัฐวัฒน์ ได้เป็นนักแสดง อิสระรับงานละครได้ทุกสถานีแล้วแต่บทบาทที่ได้รับจากการแสดง
ประวัติ > ชีวิตส่วนตัว

เชน ธวัชสรรค์ หรือชื่อเดิม เชน ณัฐวัฒน์ ได้คบหาดูใจกับ แพร ชัญญพัชร์ สิริสุรีภัสร์ หรือชื่อเดิม พรรัมภา สุขได้พึ่ง จากเพื่อนร่วมในวงการบันเทิงมานาน 22 ปี ปัจจุบันได้คบหาดูมานานกว่า 5 ปี
ในปี พ.ศ. 2565 เชน ณัฐวัฒน์ ได้เข้าพิธีมงคลสมรสกับ แพร ชัญญพัชร์ สิริสุรีภัสร์ หรือชื่อเดิม พรรัมภา สุขได้พึ่ง จัดขึ้นเมื่อวันที่ 17 มีนาคม พ.ศ. 2565 ที่ จังหวัดภูเก็ต
จุดยืนทางการเมือง

เชน ณัฐวัฒน์ เคยแสดงออกด้วยการนั่งเป็นขอทานพร้อมทั้งเรียกร้องให้ประยุทธ์ จันทร์โอชาลาออกระหว่างการระบาดทั่วของโควิด-19 ในประเทศไทยและการเกิดการประท้วงในประเทศไทย พ.ศ. 2563–2564
ผลงานการแสดง > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2550 | ทะเลสาปสีเลือด | ชัยกร | ช่องไอทีวี |
| 2550 | อภิมหึมามหาเศรษฐี | ซั่น | ช่อง 7 - ช่อง 7HD |
| 2550 | ดั่งดวงหฤทัย | เบนลี | ช่อง 7 - ช่อง 7HD |
| 2551 | คู่กิ๊กพริกกะเกลือ | สมรักษ์ | ช่อง 7 - ช่อง 7HD |
| 2551 | พลิกฟ้าล่าตะวัน | ร.ต.อ.กมล | ช่อง 7 - ช่อง 7HD |
| 2552 | เพลงรักข้ามภพ | ไม้ | ช่อง 7 - ช่อง 7HD |
| 2552 | ดอกบัวขาว | รังสี | ช่อง 7 - ช่อง 7HD |
| 2552 | ธิดาวานร 2 | แสนไท (รับเชิญ ตอน ขุมทรัพย์..สุสานอัญมณี) | ช่อง 7 - ช่อง 7HD |
| 2552 | กุหลาบเหนือเมฆ | เรวัติ | ช่อง 7 - ช่อง 7HD |
| 2553 | พระจันทร์ลายพยัคฆ์ | ต้าเหว่ย | ช่อง 7 - ช่อง 7HD |
| 2553 | ทีมซ่าท้าฝัน | ครูระฟ้า | ช่อง 7 - ช่อง 7HD |
| 2553 | สวรรค์สรรค์ | นักคิด | ช่อง 7 - ช่อง 7HD |
| 2553 | เงากามเทพ | ลักษมน | ช่อง 7 - ช่อง 7HD |
| 2554 | รักอยู่หนใด | ชัชพล | ช่อง 7 - ช่อง 7HD |
| 2554 | ในรอยรัก | ศิธา | ช่อง 7 - ช่อง 7HD |
| 2554 | อภินิหารคุณยายทองคำ | เคน | ช่อง 7 - ช่อง 7HD |
| 2555 | ฉันรักเธอนะ | ไคคุง | ช่อง 7 - ช่อง 7HD |
| 2555 | ขุนเดช | ประดับ ตัวร้าย | ช่อง 7 - ช่อง 7HD |
| 2555 | ตะวันทอแสง | วาริช แสนดี | ช่อง 7 - ช่อง 7HD |
| 2555 | หยกเลือดมังกร | มานพ ตัวร้าย | ช่อง 7 - ช่อง 7HD |
| 2556 | ร้อยเล่ห์เสน่ห์ลวง | อสิต วิชเวทย์ | ช่อง 7 - ช่อง 7HD |
| 2556 | ยมบาลเจ้าขา | วี | ช่อง 7 - ช่อง 7HD |
| 2557 | พายุเทวดา | สิงห์ ตะบันไฟ | ช่อง 7 - ช่อง 7HD |
| 2557 | เพลงรักผาปืนแตก | ชาติ ตะลุมผุก ตัวร้าย | ช่อง 7 - ช่อง 7HD |
| 2557 | รักเต็มบ้าน | ใหญ่ | ช่อง 7 - ช่อง 7HD |
| 2558 | ไม่สิ้นไร้ไฟสวาท | ชัยยา | ช่อง 7 - ช่อง 7HD |
| 2558 | เพลิงพ่าย | มณไท | ช่อง 8 |
| 2559 | คู่วุ่นลุ้นแผนรัก | ครรชิต สถิตกานต์ ตัวร้าย | ช่อง 7 - ช่อง 7HD |
| 2559 | ผักบุ้งกับกุ้งนาง | วิรัตน์ ตัวร้าย | ช่อง 7 - ช่อง 7HD |
| 2559 | เทพธิดาป่าคอนกรีต | ธรรธณพ | ช่อง 7 - ช่อง 7HD |
| 2559 | เพชรตัดเพชร | ไตร ตัวร้าย | ช่อง 7 - ช่อง 7HD |
| 2559 | ละครเฉลิมพระเกียรติ ใต้ร่มพระบารมี ตอน คลื่นแห่งศรัทธา | ชัชวินทร์ | ช่อง 7 - ช่อง 7HD |
| 2560 | ละครเฉลิมพระเกียรติชุด ขายขอบ | เปราะกอ | ช่อง NBT |
| 2560 | ละครชุด ภารกิจรัก เรื่อง ราชนาวีที่รัก | หนึ่งนาที | ช่อง 7HD |
| 2561 | รักกันมันแจ๋ว | เพชร | ช่อง 7HD |
| 2561 | เขยผู้ใหญ่สะใภ้กำนัน | ชิตพล | ช่อง 7HD |
| 2561 | สัมปทานหัวใจ | ปารเมศ พาณิชย์สมบูรณ์รัตน์ | ช่อง 7HD |
| 2561 | เพลงรักมือปืน | เรวัติ | ช่อง 7HD |
| 2561 | บ้านปั้นดาว | ก้องภพ | ช่อง 7HD |
| 2562 | มนตรามหาเสน่ห์ | ชิต | พีพีทีวี |
| 2562 | พรายพิฆาต | เฮนรี่ ซุง ตัวร้าย | ช่อง 7HD |
| 2562 | สางนางพราย | ยง | ช่อง 8 |
| 2564 | เกมรักสลับมิติ Switch On | ฌอห์ณ | ช่อง 3 เอชดี |
| 2565 | Club Friday The Series Love & Belief ความรักกับความเชื่อ ตอน คำสาบาน | ปราบ | ช่องวัน 31 |
| 2565 | เจ้าสาวยืนหนึ่ง | ธีม | ช่องวัน 31 |
| 2566 | ข้าวเหนียวทองคำ | เฮียเก๊า (ปัจจุบัน) / พะยิน (อดีต) ตัวร้าย | ช่องวัน 31 |
| 2566 | เพลงรักรอยแค้น | จอมพล | ช่อง 8 |
| 2567 | ในรอยทราย | เชน (รับเชิญ) | ช่อง 7HD |
| 2567 | ภูลังกา | ท้าวคำจันทร์ ตัวร้าย | ช่องวัน 31 |
| 2567 | บัลลังก์ลูกทุ่ง | ปีเตอร์ (รับเชิญ) | ช่องเวิร์คพอยท์ |
ผลงานรางวัล

(2555) เข้าชิงรางวัล Asian Television Awards สาขา นักแสดงสมทบชายดีเยี่ยม จากละคร ขุนเดช